ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1482/97 υποβολή: Μιχαήλ Παπαγιαννάκης (GUE/NGL) προς την Επιτροπή (30 Απριλίου 1997)

Θέμα: Προσέγγιση της νομοθεσίας των κρατών μελών για την προστασία της ανθρώπινης υγείας

Ο Πρόεδρος κ. Santer παρουσίασε μια πρόταση της Ευρωπαϊκής Επιτροπής στη Διακυβερνητική Διάσκεψη σχετικά με ένα νέο άρθρο 129 της Συνθήκης της Ευρωπαϊκής Ένωσης. Στην παράγραφο 4 του προτεινόμενου νέου άρθρου, αναφέρεται ότι η Επιτροπή «θα υιοθετήσει μέτρα για την προσέγγιση της νομοθεσίας, των κανονισμών και των διοικητικών πράξεων των κρατών μελών σχετικά με την προστασία της ανθρώπινης υγείας».

Μπορούμε να συμπεράνουμε ότι αυτή η παράγραφος αναφέρεται επίσης στα εθνικά συστήματα υγείας των κρατών μελών, εφόσον κι' αυτά προστατεύουν τη δημόσια υγεία;

Απάντηση του κ. Flynn εξ ονόματος της Επιτροπής (24 Ιουνίου 1997)

Ναι, στο βαθμό που τα μέτρα τα οποία θα εγκριθούν από το Συμβούλιο, που ενεργεί σύμφωνα με τη διαδικασία η οποία αναφέρεται στο άρθρο 189Β της Συνθήκης ΕΚ, εμπίπτουν στους όρους του προτεινόμενου άρθρου 129.
ΓΡΑΠΤΗ ΕΡΩΤΗΣΗ E-1610/97 υποβολή: Josι Valverde Lσpez (PPE) προς την Επιτροπή (7 Μαΐου 1997)

Θέμα: Νέοι ελαιώνες στα κράτη μέλη της Ευρωπαϊκής Ένωσης

Στις συζήτησεις που διεξάγονται σχετικά με τη μεταρρύθμιση της ΚΟΑ στον τομέα του ελαιολάδου, διάφορα σημεία επί των οποίων η Επιτροπή δεν έχει λάβει ακόμη θέση χρειάζονται διευκρίνιση. Στα σημεία αυτά συγκαταλέγεται και το άμεσο μέλλον των νέων ελαιώνων.

Μπορεί η Επιτροπή να μας διευκρινίσει πόσα εκτάρια με ελαιόδενδρα φυτεύθηκαν κατά την τελευταία πενταετία;

Δεδομένου ότι δεν υπάρχει απαγόρευση για τη φύτευση νέων ελαιοδένδρων μήπως η Επιτροπή σχεδιάζει αυξήσεις στις ποσοστώσεις παραγωγής και, κατά συνέπεια, στη συνολική χρηματοδότηση;

Απάντηση του κ. Fischler εξ ονόματος της Επιτροπής (13 Ιουνίου 1997)

Τα τελευταία στοιχεία που υποβλήθηκαν από τα κράτη μέλη και αφορούν τις νέες φυτείες ελαιοδέντρων είναι τα εξής:

- στην Ελλάδα, δεν υπήρξαν τελευταία νέες φυτεύσεις 7 ωστόσο η ανασύσταση των ελαιώνων που έχουν υποστεί ζημίες πραγματοποιείται αυτό τον καιρό στο πλαίσιο του αντίστοιχου κοινοτικού προγράμματος 7

- στην Ισπανία, οι νέες φυτείες προσεγγίζουν τα 166.000 εκτάρια και η σχετική παραγωγή εκτιμάται σε 50.000 τόνους για το 2002 7

- στη Γαλλία, προβλέπεται αναδιάρθρωση των παλαιών ελαιώνων που θα μπορούσαν να αποδώσουν μέχρι 5.000 έως 6.000 τόνους κατά μέσο όρο 7

- στην Ιταλία, δεν προβλέπεται σημαντική αύξηση του επιπέδου παραγωγής 7

- στην Πορτογαλία, οι πορτογαλικές αρχές εκτιμούν ότι η μέση παραγωγή θα αυξηθεί περίπου κατά 10.000 τόνους από τώρα έως το 2002 και κατά 50.000 τόνους εντός δέκα ετών.

Παρά τη μέση αύξηση των αριθμητικών στοιχείων της παραγωγής, η Επιτροπή δεν προβλέπει αύξηση του προϋπολογισμού που προορίζεται να στηρίξει το προϊόν αυτό.
ΓΡΑΠΤΗ ΕΡΩΤΗΣΗ E-1303/97 υποβολή: Josι Apolinαrio (PSE) προς την Επιτροπή (11 Απριλίου 1997)

Θέμα: Καταστροφή σκάφους της εταιρίας ACTAPESCAS στη Γουινέα-Μπισάου

Τη νύκτα της 5ης προς τις 6 Οκτωβρίου 1996 το αλιευτικό-καταψύκτης «Curaca», ιδιοκτησία της εταιρίας Actapescas, παρασύρθηκε λόγω θαλασσοταραχής, σημείωσε κλίση και έμεινε με ένα μέρος βυθισμένο. Η ναυτιλιακή εταιρία επεδίωξε να λάβει αποζημίωση από την ασφαλιστική εταιρία στην οποία ήταν ασφαλισμένη, προφανώς όμως δεν το κατόρθωσε. Ερωτώ την Επιτροπή εάν είναι εν γνώσει του προβλήματος, το οποίο ήδη δημοσιεύθηκε στον πορτογαλικό Τύπο και ποια μέσα περέμβασης διαθέτουν, ενδεχομένως, οι κοινοτικές αρχές.

Απάντηση της κ. Bonino εξ ονόματος της Επιτροπής (27 Μαΐου 1997)

Η μηχανότρατα με ψυκτικές εγκαταστάσεις «Curoca» που ναυάγησε τη νύχτα της 5ης προς 6η Οκτωβρίου 1996 στη Γουϊνέα-Μπισάου μεταφέρθηκε προς την τρίτη αυτή χώρα, στο πλαίσιο έργου μικτής εταιρείας δυνάμει του άρθρου 21 β του κανονισμού (ΕΟΚ) αριθ. 4028/86 ((EE L 376 της 31.12.1986 )) του Συμβουλίου, της 18ης Δεκεμβρίου 1986, που αφορά τα κοινοτικά μέτρα βελτίωσης και προσαρμογής των διαρθρώσεων του αλιευτικού τομέα και του τομέα της υδατοκαλλιέργειας.

Η Επιτροπή ενημερώθηκε για το ναυάγιο κατά την υποβολή της αίτησης πληρωμής του υπολοίπου του έργου, η οποία εξετάζεται τώρα στο στάδιο της εξέτασης.

Ωστόσο, το πρόβλημα που τίθεται μεταξύ του εφοπλιστή και της ασφαλιστικής του εταιρείας δεν υπάγεται στην αρμοδιότητα της Επιτροπής.
ΓΡΑΠΤΗ ΕΡΩΤΗΣΗ P-2037/97 υποβολή: Frιdιric Striby (I-EDN) προς την Επιτροπή (16 Iουνίου 1997)

Θέμα: Interreg II - Πρόγραμμα άνω Ρήνος Κέντρο Νότος

Η Επιτροπή ενέκρινε τον Ιούλιο 1996 το πρόγραμμα Άνω Ρήνος Νότος, που αφορά 6 τομείς δράσης. Για καθέναν από τους τομείς αυτούς είχε αρχικώς προβλεφθεί ένα κονδύλιο καθοριζόμενο από το πρόγραμμα Interreg II.

Διασπιστώνεται όμως ότι σε ορισμένους τομείς προκύπτουν περισσότερα σχέδια από ό,τι σε άλλους, με αποτέλεσμα είτε υπερβάσεις είτε πλεονάσματα, ανάλογα με τα θέματα.

Μπορεί η Ευρωπαϊκή Επιτροπή να εγκρίνει τροποποίηση του προγράμματος διενεργώντας μεταφορές πιστώσεων από τομέα σε τομέα, σε συνάρτηση με τις διαπιστωμένες ανάγκες;

Aπάντηση της κας Wulf-Mathies εξ ονόματος της Επιτροπής (4 Ιουλίου 1997)

Οι κανόνες που διέπουν τις παρεμβάσεις στα πλαίσια των διαρθρωτικών ταμείων προβλέπουν τη δυνατότητα τροποποίησης των παρεμβάσεων, υπό τον όρο οι τροποποιήσεις να είναι κατ'αρχάς δεόντως αιτιολογημένες και να έχουν γίνει δεκτές από την αρμόδια επιτροπή παρακολούθησης.

Κατά τη συνεδρίασή της της 2ας Ιουνίου 1997, η Επιτροπή παρακολούθησης για το πρόγραμμα Interreg II - Άνω Ρήνος, κέντρο - νότος, αποφάσισε να υποβάλει στην Επιτροπή πρόταση τροποποίησης που προβλέπει μεταφορά κοινοτικών πόρων μεταξύ τομέων της παρέμβασης. Η Επιτροπή εξετάζει επί του παρόντος την πρόταση αυτή και θα λάβει, σε εύθετο χρονικό διάστημα, σχετική απόφαση.
ΓΡΑΠΤΗ ΕΡΩΤΗΣΗ E-1930/97 υποβολή: Salvador Garriga Polledo (PPE) προς την Επιτροπή (4 Iουνίου 1997)

Θέμα: Διαρθρωτικά ταμεία

Θα μπορούσε η Επιτροπή να μας αναφέρει ποιά ειναι η διαδικασία που θα εφαρμοστεί για τον εκκαθαρισμό του υπολοίπου των διαρθρωτικών ταμείων, στο τέλος της σημερινής περιόδου προγραμματισμού (1994-1999);

Απάντηση του κ. Liikanen εξ ονόματος της Επιτροπής (15 Ιουλίου 1997)

Οι πληρωμές που αναφέρονται σε αναλήψεις υποχρεώσεων που έγιναν στη σημερινή περίοδο προγραμματισμού θα συνεχίσουν να καταβάλλονται μετά το 1999. Η Επιτροπή ανταποκρίνεται στις αιτήσεις πληρωμών που υποβάλλουν τα κράτη μέλη, οι οποίες εξαρτώνται από την πρόοδο του προγράμματος εκτέλεσης. Συνεπώς, η ταχύτητα με την οποία εκκαθαρίζονται οι εκκρεμείς υποχρεώσεις εξαρτάται κατά κύριο λόγο από τα κράτη μέλη.

Στις αποφάσεις για την παροχή βοήθειας υπάρχουν προθεσμίες για τις τελικές πληρωμές. Οι προθεσμίες αυτές μπορούν να παρατείνονται σε μία κατά περίπτωση βάση κατόπιν αιτήσεως και εφόσον αυτό είναι δικαιολογημένο.

Συνήθως, όσον αφορά τα διαρθρωτικά ταμεία πραγματοποιείται μία άμεση πρώτη προκαταβολή 50% σε σχέση με τις νέες αναλήψεις υποχρεώσεων. Μετά την πρώτη προκαταβολή, περαιτέρω πληρωμές μπορούν να πραγματοποιούνται αποκλειστικά και μόνο σύμφωνα με την πρόοδο της εκτέλεσης.

Λόγω της συνεχούς αύξησης του επιπέδου των αναλήψεων υποχρεώσεων, ο όγκος των εκκρεμών υποχρεώσεων αναγκαστικά θα αυξηθεί. Το αυξανόμενο επίπεδο των εκκρεμών υποχρεώσεων, μετρούμενο σε απόλυτες τιμές, δεν μπορεί από μόνο του να θεωρηθεί ότι συνιστά πρόβλημα. Αντίθετα, φαίνεται φυσικό ότι το επίπεδο αυτό θα αυξηθεί κατά τη διάρκεια μιας περιόδου προγραμματισμού.
ΓΡΑΠΤΗ ΕΡΩΤΗΣΗ E-1788/97 υποβολή: Caroline Jackson (PPE) προς την Επιτροπή (27 Μαΐου 1997)

Θέμα: Απάνθρωπη θανάτωση προβάτων στη Γαλλία

Πρόσφατες δημοσιεύσεις στον Τύπο έφεραν στο προσκήνιο το γεγονός ότι κατά τη διάρκεια της μουσουλμανικής εορτής του Eid-el-Kebir θανατώνονται πρόβατα με διάφορες μορφές «τελετουργικής σφαγής» χωρίς να γίνεται χρήση των εγκεκριμένων σφαγείων. Θα μπορούσε άραγε η Επιτροπή να σχολιάσει τα μέτρα που θα μπορούσαν να ληφθούν στα πλαίσια της κοινοτικής νομοθεσίας προκειμένου να αποθαρρύνεται η επανάληψη τέτοιων πρακτικών;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1690/97 και E-1788/97 (18 Ιουνίου 1997)

Η Επιτροπή ενημερώθηκε σχετικά με τις σφαγές προβάτων στις 17 και 18 Απριλίου στη Γαλλία σε υπαίθριους χώρους επί τη ευκαιρία της μουσουλμανικής εορτής του Eid-el-Kabir και ότι μεταξύ αυτών ήταν πρόβατα που είχαν γεννηθεί στο Ηνωμένο Βασίλειο. Η οδηγία 93/119/ΕΟΚ ((ΕΕ L 340 της 31.12.1993. )) απαιτεί η σφαγή για θρησκευτικούς λόγους να πραγματοποιείται σε σφαγείο και επιβάλλει ορισμένες απαιτήσεις για τη μεταχείριση των ζώων πριν και κατά τη σφαγή τους.

Η Επιτροπή έλαβε παράπονα από οργανισμούς προστασίας των ζώων σχετικά με το ζήτημα αυτό και θα εξετάσει περαιτέρω τα ανακύπτοντα ζητήματα.

Εάν προκύψει ότι οι γαλλικές αρχές δεν συμμορφώθηκαν με την οδηγία 93/119/ΕΟΚ, τότε η Επιτροπή θα εξετάσει το ενδεχόμενο λήψης περαιτέρω μέτρων για την εξασφάλιση της τήρησης της κοινοτικής νομοθεσίας, συμπεριλαμβανομένης, όπου απαιτείται, της προσφυγής στο Δικαστήριο σύμφωνα με το άρθρο 169 της Συνθήκης ΕΚ.
ΓΡΑΠΤΗ ΕΡΩΤΗΣΗ E-1943/97 υποβολή: Mark Watts (PSE) προς την Επιτροπή (4 Iουνίου 1997)

Θέμα: Σχολεία που ενισχύονται από την εκκλησία

Ενώ υπάρχουν σε όλη την ΕΕ σχολεία που ενισχύονται από την εκκλησία, εκφράζεται ανησυχία για το δικαίωμα ορισμένων φορέων να διαχειρίζονται φαινομενικά κρατικά ιδρύματα τα οποία στην πραγματικότητα τα προορίζουν για ολίγους.

Θα μπορούσε η Επιτροπή να απαντήσει τις ακόλουθες ερωτήσεις;

1. Επιτρέπεται βάσει των άρθρων της Συνθήκης ΕΕ να αποκλείονται οι φορολογούμενοι από παροχές για τις οποίες έχουν φορολογηθεί (πέρα από εκείνες που έχουν σχέση με την άμυνα και την εθνική ασφάλεια);

2. Εξασφαλίζει η Συνθήκη ΕΕ τη δυνατότητα χρήσης παροχών σε όσους τις πληρώνουν;

3. Θα έπρεπε άραγε να προβλεφθούν (νομικοί) περιορισμοί για την πρόσβαση στα ως άνω ιδρύματα, και στην περίπτωση που θα έπρεπε, θα μπορούσε η Επιτροπή να προσδιορίσει με βάση ποιά κριτήρια;

Απάντηση της κ.Cresson εξ ονόματος της Επιτροπής (30 Ιουνίου 1997)

Σύμφωνα με το άρθρο 126 της συνθήκης EK, τα κράτη μέλη είναι αποκλειστικά αρμόδια για το περιεχόμενο της διδασκαλίας και για την οργάνωση των εκπαιδευτικών συστημάτων. Σχολεία ενισχυόμενα από την εκκλησία ή άλλα ιδιωτικά σχολεία υπάρχουν σε διάφορα κράτη μέλη. Η χρηματοδότησή τους και οι όροι πρόσβασης σε αυτά αποφασίζονται από τις αρχές σύμφωνα με εθνικές διατάξεις και τη νομοθεσία. Η Επιτροπή δεν έχει καμία αρμοδιότητα στον τομέα αυτό.
ΓΡΑΠΤΗ ΕΡΩΤΗΣΗ E-2034/97 υποβολή: Gianni Tamino (V) προς την Επιτροπή (13 Iουνίου 1997)

Θέμα: Εμπορία προϊόντων για παιδιά τα οποία είναι κατασκευασμένα από υλικά επιβλαβή για την υγεία

Ο ιταλικός τύπος ανέφερε στις 25 Μαΐου 1997 την είδηση ότι πλαστικά προϊόντα της εταιρείας «Chicco-Artsana» τα οποία προορίζονται να ανακουφίσουν τις ενοχλήσεις που δοκιμάζουν τα παιδιά στα ούλα κατά την οδοντοφυΐα αποσύρθηκαν από τις αγορές της Δανίας και της Ισπανίας και εν συνεχεία και από την ιταλική αγορά, από την ίδια την παραγωγό βιομηχανία, εξ αιτίας της ελευθέρωσης καρκινογόνων αλάτων φθαλικού οξέος, επικίνδυνων για την υγεία.

Ανάλογη κίνηση δεν υπήρξε για τις άλλες χώρες της Ευρωπαϊκής Ένωσης και τις τρίτες χώρες.

Γνωρίζει το θέμα η Επιτροπή;

Ποιές επείγουσες πρωτοβουλίες σκοπεύει να πάρει για να προστατεύσει την υγεία των καταναλωτών από τον κίνδυνο αυτό;

Απάντηση της κ.Bonino εξ ονόματος της Επιτροπής (16 Ιουλίου 1997)

Η Επιτροπή πληροφορεί τον κ.βουλευτή ότι στο πλαίσιο του συστήματος ετοιμότητας που προβλέπεται στο άρθρο 8 της οδηγίας 92/59/ΕΟΚ ((ΕΕ L 228 της 11.8.1992. )) σχετικά με τη γενική ασφάλεια των προϊόντων, κατά τη διάρκεια του Απριλίου έλαβε τρεις επείγουσες ειδοποιήσεις από τη Δανία. Οι ειδοποιήσεις αυτές στόχευαν σε μέτρα τα οποία εγκρίθηκαν για την απαγόρευση των δακτυλίων ανακούφισης των βρεφών από την οδοντοφυΐα. Τα προϊόντα αυτά κατασκευάζονται στην Κίνα και διατίθενται στο εμπόριο στην Ευρώπη από την εταιρία «Chicco Artsana». Τα μέτρα αυτά ελήφθησαν λόγω της μεγάλης ποσότητας ορισμένων φθαλιδίων που ελευθερώνονται κατά την επαφή με το σάλιο των παιδιών.

Λαμβάνοντας υπόψη τον δυνάμει καρκινογόνο χαρακτήρα των ουσιών αυτών, η Επιτροπή αποφάσισε να διαβιβάσει γρήγορα τις πληροφορίες αυτές στις αρχές οι οποίες είναι αρμόδιες για την προστασία της υγείας και της ασφάλειας των καταναλωτών στα κράτη μέλη. Η διαβίβαση αυτή των πληροφοριών επέτρεψε και σε άλλα κράτη μέλη να αντιδράσουν με τη σειρά τους ώστε να επιτευχθεί η απόσυρση των εν λόγω προϊόντων από τις αγορές τους.

Πράγματι, πρέπει να υπενθυμήσουμε ότι, όπως προβλέπεται από την οδηγία 92/59/ΕΟΚ, εναπόκειται στα κράτη μέλη να εγκρίνουν όλα τα αναγκαία μέτρα ώστε να επιβάλλουν στους παραγωγούς και τους διανομείς την τήρηση των υποχρεώσεών τους όσον αφορά την ασφάλεια των προϊόντων, προκειμένου να διατίθενται στην αγορά μόνο ασφαλή προϊόντα.

Εξάλλου, η Επιτροπή εξετάζει σήμερα την ανάγκη καθιέρωσης συγκεκριμένων κανόνων όσον αφορά τα κριτήρια που σχετίζονται με τον καθορισμό ορίων στην απελευθέρωση ορισμένων αλάτων φθαλικού οξέως που θεωρείται ότι μπορεί να είναι καρκινογόνα, από προϊόντα σαν αυτά που αναφέρονται από τον κ.βουλευτή.
ΓΡΑΠΤΗ ΕΡΩΤΗΣΗ E-1643/97 υποβολή: Undine-Uta Bloch von Blottnitz (V) προς την Επιτροπή (14 Μαΐου 1997)

Θέμα: Περιβαλλοντικά δείγματα, Ευρατόμ-ΔΟΑΕ

Η ΔΟΑΕ προσπαθεί να καταστήσει υπόθεση ρουτίνας τη λήψη περιβαλλοντικών δειγμάτων από πυρηνικά εργστάσια της ΕΕ. Το 1996 λήφθηκαν περιβαλλοντικά δείγματα από το Rossendorf. Λέγεται ότι η Ευρατόμ αρνείται έκτοτε να επιτρέψει στη ΔΟΑΕ να προβεί σε παρόμοια δειγματοληψία σε άλλους ευρωπαϊκούς πυρηνικούς σταθμούς, έως ότου υποβληθούν τα λεπτομερή αποτελέσματα των αναλύσεων.

1. Αληθεύει ότι η Ευρατόμ δεν επιτρέπει άλλες δειγματοληψίες, έως ότου υποβληθούν τα αποτελέσματα των αναλύσεων;

Αν ναι, με ποια αιτιολογία αρνείται η Ευρατόμ τις δειγματοληψίες αυτές;

2. Έχουν υποβληθεί στην Ευρατόμ τα αποτελέσματα των αναλύσεων;

Αν ναι, ποια είναι αυτά; Μπορεί η Ευρατόμ να τα θέσει στη διάθεση του Ευρωπαϊκού Κοινοβουλίου;

3. Πώς αξιολογεί η Επιτροπή τις δειγματοληψίες ρουτίνας που διεξάγει η ΔΟΑΕ;

4. Πιστεύει η Επιτροπή ότι υπάρχει ανάγκη για παρόμοιες δειγματοληψίες σε πυρηνικούς σταθμούς σε μέρη εκτός της Ευρωπαϊκής Ένωσης (Νότια Αμερική, Ασία);

Απάντηση του κ. Παπουτσή εξ ονόματος της Επιτροπής (2 Ιουλίου 1997)

Η Επιτροπή θα επιθυμούσε να πληροφορήσει το Αξιότιμο Μέλος του Κοινοβουλίου ότι τα στοιχεία που αναφέρονται στην ερώτηση δεν είναι ακριβή.

1. Οι αρχές των κρατών μελών που συμμετέχουν στην ΕΚΑΕ και οι φορείς εκμετάλλευσης στην Κοινότητα προτιμούν την επιστημονική και τεχνική προσέγγιση βάσει της οποίας η πείρα και τα αποτελέσματα από κάθε δειγματοληψία επηρεάζει τις νέες προσπάθειες δειγματοληψίας. Ως εκ τούτου τα αποτελέσματα των δειγματοληψιών είναι απαραίτητα πριν την εκτέλεση νέων δειγματοληψιών. Πολλές ανάλογες δειγματοληψίες έχουν εκτελεστεί βάσει της προσέγγισης αυτής.

2. Τα αποτελέσματα διατίθενται και θα συζητηθούν με την ΙΑΕΑ (Διεθνή Οργανισμό Ατομικής Ενέργειας), τα κράτη μέλη και τους φορείς εκμετάλλευσης. Τα αποτελέσματα των μετρήσεων είναι ιδιαίτερα ακριβή και ως εκ τούτου υψηλής επιστημονικής και τεχνικής αξίας, δίχως εντούτοις να δείχνουν οιαδήποτε ανωμαλία. Αυτά τα λεπτομερή αποτελέσματα είναι εμπιστευτικού χαρακτήρα δεδομένης της εμπορικής σημασίας τους και της σημασίας τους για τη μη διάδοση. Η συνθήκη ΕΚΑΕ προβλέπει την προστασία των εμπιστευτικών πληροφοριών.

3. Η ΕΚΑΕ και ο ΙΑΕΑ συνεργάζονται στενά στο πλαίσιο κοινών δειγματοληψιών, για την αμοιβαία κοινοποίηση των αποτελεσμάτων και την ανάπτυξη περαιτέρω μεθόδων. Ο ΙΑΕΑ πρόσφατα γνωστοποίησε στο Transuranium Institute (TUI) της Καρλσρούης ότι το TUI συμπεριλήφθηκε επισήμως στο δίκτυο των εργαστηρίων που εκτελούν τις αναλύσεις των δειγμάτων του ΙΑΕΑ.

4. Όσον αφορά τις αιτήσεις στην Κοινότητα, η Επιτροπή θεωρεί ότι αυτά τα νέα εργαλεία διασφαλίσεων είναι πολλά υποσχόμενα και αρκετά ισχυρά για να ενισχύσουν περαιτέρω τις διασφαλίσεις υπέρ της μη διάδοσης παγκοσμίως. Ως εκ τούτου, κρίνεται ακόμη περισσότερο απαραίτητο να τηρηθεί αυστηρή επιστημονική και τεχνική διαδικασία εφαρμογής ώστε να μην τεθεί σε κίνδυνο η αξιοπιστία αυτών των νέων εργαλείων μέσω αποτελεσμάτων που είναι αδύνατο να ερμηνευθούν ή αναίτιων συναγερμών.

Ωστόσο, η εφαρμογή των διασφαλίσεων εκτός της Κοινότητας δεν εμπίπτει στη δικαιοδοσία της ΕΚΑΕ.
ΓΡΑΠΤΗ ΕΡΩΤΗΣΗ E-1792/97 υποβολή: Florus Wijsenbeek (ELDR) προς την Επιτροπή (27 Μαΐου 1997)

Θέμα: Θαλάσσια έρευνα και κατανομή υποδημάτων

1. Γνωρίζει η Επιτροπή ότι σε πρόσφατη έρευνα του βιολόγου Λεοπόλδου του Ολλανδικού Ινστιτούτου Δασικών και Φυσικών Ερευνών μετρήθηκαν τα υποδήματα που εξεβράσθηκαν στις ακτές;

2. Γνωρίζει επίσης η Επιτροπή ότι το αποτέλεσμα της έρευνας αποκάλυψε ότι στο ολλανδικό νησί Texel εξεβράσθηκαν το χειμώνα 68 αριστερά και 39 δεξιά υποδήματα και στις νήσους Σχίτλαντ της Σκωτίας εξεβράσθηκαν αντιστοίχως 63 και 93 υποδήματα;

3. Θεωρεί η Επιτροπή ότι είναι δικαιολογημένη μία τέτοια κατανομή;

4. Είναι διατεθειμένη η Επιτροπή να κατανείμει ισομερώς, ανά κράτος μέλος, αυτά τα ζεύγη υποδημάτων, στην ετήσια εκχώρηση των αλιευτικών ποσοστώσεων;

5. Είναι παράλληλα διατεθειμένη η Επιτροπή να οργανώσει μία ανταλλαγή για τη συμπλήρωση των υποδημάτων ανά ζεύγος, ενδεχομένως στο πλαίσιο του προγράμματος Interreg;

Αν ναι, με ποιό τρόπο; Αν όχι, για ποιό λόγο;

Απάντηση του κ. Santer εξ ονόματος της Επιτροπής (19 Ιουνίου 1997)

1. Όχι.

2. Όχι.

3. Όχι.

4. Όχι.

5. Όχι, η ερώτηση του αξιότιμου μέλους του Κοινοβουλίου δεν έχει καμία σχέση με τις δραστηριότητες της Επιτροπής.
ΓΡΑΠΤΗ ΕΡΩΤΗΣΗ P-1618/97 υποβολή: Sιrgio Ribeiro (GUE/NGL) προς την Επιτροπή (5 Μαΐου 1997)

Θέμα: Χειρισμός και αξιοπιστία των στατιστικών προβλέψεων της Επιτροπής

Η ίδια Επιτροπή έχει υπογραμμίσει τη σημασία της δημιουργίας ατμόσφαιρας εμπιστοσύνης, και συμφωνεί ότι για να δημιουργηθεί τέτοια ατμόσφαιρα εμπιστοσύνης πρέπει οι προβλέψεις της να είναι υψηλής ποιότητας και αξιόπιστες.

Συμμεριζόμαστε αυτές τις σκέψεις και τις ανησυχίες. Ωστόσο, η Επιτροπή, την επιθυμία της για τη δημιουργία ατμόσφαιρας εμπιστοσύνης την έχει εκφράσει με έλλειψη της δέουσας αντικειμενικότητας και μη δίνοντας ιδιαίτερη σημασία στην ενίσχυση της αξιοπιστίας της. Η εξέλιξη των προβλέψεων μαρτυρεί περισσότερο επιθυμία κατάχρησης της εμπιστοσύνης των οικονομικών παραγόντων και της κοινής γνώμης, παρά πρόθεση δημιουργίας κλίματος εμπιστοσύνης βασισμένου στην αξιοπιστία. Τώρα, ωστόσο, στις προβλέψεις του τρέχοντος μηνός Απριλίου, και καθώς πλησιάζει η αξιολόγηση της πλήρωσης των κριτηρίων σύγκλισης, η Επιτροπή δείχνει να ξεπερνά κάθε όριο, και μάλιστα σε σημείο που η αξιοπιστία της να αμφισβητείται μέσα στους ίδιους της τους κόλπους, κατάσταση τόσο ανώμαλη που δεν ξέφυγε από το φως της δημοσιότητας.

Ερωτάται η Επιτροπή, αν αληθεύουν τα δημοσιεύματα που δηλώνουν κατηγορηματικά πως η Επίτροπος Bonino θεωρεί ότι υπήρξε διαστρέβλωση των εν λόγω προβλέψεων, με στόχο να βελτιωθεί η στατιστική εικόνα της κατάστασης των δημόσιων οικονομικών της Γερμανίας και της Γαλλίας, όχι όμως και της Ιταλίας.

Απάντηση του κ. de Silguy εξ ονόματος της Επιτροπής (17 Ιουνίου 1997)

Η Επιτροπή απορρίπτει κατηγορηματικά την ιδέα ότι οι πρόσφατες οικονομικές προβλέψεις της άνοιξης του 1997 απετέλεσαν αντικείμενο οποιασδήποτε στρέβλωσης. Για την θέσπιση των προβλέψεων αυτών, εφαρμόζει σχολαστικά, όπως ανέκαθεν έπραξε, τις αρχές της ανεξαρτησίας σε συνάρτηση με ενδεχόμενες εξωτερικές πιέσεις, της αντικειμενικότητας και των μη διακρίσεων στην αντιμετώπιση των κρατών μελών. Αυτό σημαίνει ότι όλα τα κράτη μέλη αντιμετωπίζονται ίσοις όροις.

Οι οικονομικές προβλέψεις υλοποιούνται με σαφώς καθορισμένη διαδικασία. Η περίοδος των εργασιών προβλέψεων στο πλαίσιο της Επιτροπής διαρκεί περίπου τρεις μήνες 7 αυτό προσφέρει όλο τον απαραίτητο χρόνο για τη σύλληψη και εκτέλεση μιας εργασίας ποιότητας, λαμβάνοντας υπόψη τις πλέον πρόσφατες πληροφορίες. Ο επαγγελματισμός και η ανεξαρτησία των υπαλλήλων της Επιτροπής δεν μπορούν να αμφισβητηθούν.

Τέλος, η Επιτροπή πρέπει να υπογραμμίσει ότι η άσκηση οικονομικών προβλέψεων δεν μπορεί να εξομοιωθεί με την έκθεση που θα εκπονηθεί την άνοιξη του 1998 για την είσοδο στην τρίτη φάση της οικονομικής και νομισματικής ένωσης. Πράγματι, η έκθεση αυτή θα βασίζεται στα οριστικά στοιχεία του οικονομικού έτους 1997 που δεν θα είναι γνωστά παρά μόνον στα τέλη Φεβρουαρίου του 1998.
ΓΡΑΠΤΗ ΕΡΩΤΗΣΗ E-1616/97 υποβολή: Josι Valverde Lσpez (PPE) (7 Μαΐου 1997)

Θέμα: Προγράμματα που χρηματοδοτήθηκαν στην Ισπανία δυνάμει του χρηματοδοτικού μηχανισμού του ΕΟΧ

Ποια προγράμματα χρηματοδοτήθηκαν στην Ισπανία στο πλαίσιο του χρηματοδοτικού μηχανισμού για τον Ευρωπαϊκό Οικονομικό Χώρο;

Απάντηση της κας Wulf-Mathies εξ ονόματος της Επιτροπής (27 Ιουνίου 1997)

Το Αξιότιμο μέλος του Κοινοβουλίου θα βρει στον πίνακα που ακολουθεί κατάλογο που συντάχθηκε στις 15 Μαΐου του 1997 για τα έργα που έχουν συγχρηματοδοτηθεί στα πλαίσια του χρηματοδοτικού μηχανισμού του Ευρωπαϊκού Οικονομικού Χώρου (ΕΟΧ) στην Ισπανία.

ΕΠΙΔΟΤΗΣΕΙΣ

>TABLE>

ΕΠΙΔΟΤΗΣΗ ΕΠΙΤΟΚΙΟΥ ΣΕ ΔΑΝΕΙΟ ΤΗΣ ΕΤΕΠ

>TABLE>
ΓΡΑΠΤΗ ΕΡΩΤΗΣΗ E-0193/97 υποβολή: Nuala Ahern (V) προς την Επιτροπή (5 Φεβρουαρίου 1997)

Θέμα: Έρευνα χρηματοδοτούμενη από την Επιτροπή

Ποιά μορφή έρευνας χρηματοδοτεί επί του παρόντος η Επιτροπή σχετικά με τις συνέπειες από την πτώση των θερμοκρασιών σε μέρη της Ευρώπης ως αποτέλεσμα της κλιματολογικής μεταβολής;

Με ποιό τρόπο έχει ληφθεί υπόψη η κλιματολογική μεταβολή στα προγράμματα επέκτασης των διευρωπαϊκών δικτύων;

Απάντηση της Κας Cresson εξ ονόματος της Επιτροπής (19 Μαρτίου 1997)

Το ζήτημα της αλλαγής του κλίματος και των κλιματολογικών διακυμάνσεων - φυσικών και ανθρωπογενών - αποτελεί κεντρικό θέμα των ερευνητικών έργων με αντικείμενο το κλίμα, που χρηματοδοτεί η Επιτροπή βάσει του ειδικού προγράμματος «Περιβάλλον και κλίμα» του 4ου προγράμματος-πλαισίου. Στην έρευνα αυτή μετέχουν πολλές δεκάδες ερευνητικές ομάδες, συμπεριλαμβανομένων των δικτύων ευρωπαϊκών κέντρων κατάρτισης μοντέλων για το κλίμα. Σε πολλά επίσης κοινοτικά έργα διερευνώνται οι πιθανές επιπτώσεις των κλιματολογικών μεταβολών στους φυσικούς πόρους ευρωπαϊκών περιφερειών.

Ενώ πολλοί επιστήμονες πιστεύουν ότι το μέλλον μπορεί να μας επιφυλάσσει εκπλήξεις από την προβλεπόμενη άνοδο της θερμοκρασίας του πλανήτη λόγω της αύξησης των ατμοσφαιρικών συγκεντρώσεων των θερμοκηπιακών αερίων, ορισμένοι υποστηρίζουν σήμερα ότι η αλλαγή του κλίματος ενδέχεται πράγματι να προκαλέσει σημαντική πτώση της θερμοκρασίας σε ορισμένα μέρη της Ευρώπης.

Η Επιτροπή εξετάζει σήμερα μεθόδους για την πληρέστερη συνεκτίμηση των περιβαλλοντικών παραγόντων στο σχεδιασμό της υποδομής μεταφορών. Το γενικό σενάριο θα βασιστεί στις ακριβέστερες διαθέσιμες προβλέψεις σχετικά με την εξέλιξη του περιβάλλοντος.